paragraph_text: Daria je američka humoristična animirana TV serija koja je emitirana prvi put na kanalu MTV od 1997. do 2001. Ima ukupno 65 epizoda u 5 sezona i dva filma - "Is it fall yet?" i "Is it college yet?" - snimljena posebno za televiziju te je pridobila malu skupinu obožavatelja koji ju smatraju kultnom serijom. Radnja se odvija oko odrastanja socijalno neprilagođene i izolirane inteligentne junakinje iz naslova. "Daria" je emitirana u 25 zemalja diljem svijeta, ali još uvijek ne i u Hrvatskoj.